«Μυστηριωδώς» νεκρή η φωτορεπόρτερ των διαδηλώσεων στην Χιλή

Η Αλμπερτίνα Μαρτίνεζ Μπούργος, φωτορεπόρτερ από τη Χιλή που όλο αυτό το διάστημα κάλυπτε τις διαδηλώσεις εναντίον του Πινιέρα, βρέθηκε άγρια δολοφονημένη στο διαμέρισμά της στο Σαντιάγκο. Τα ίχνη πάλης στο κατακρεουργημένο σώμα της ήταν φανερά. Από το διαμέρισμά της εξαφανίστηκε ο υπολογιστής και η φωτογραφική της μηχανή και μαζί όλα τα αρχεία από τις φωτογραφικές καλύψεις της.

Η 38χρονη Αλμπερτίνα μέσα από τη δουλειά της αποκάλυψε περιστατικά βίας και καταστολής από τον στρατό και την αστυνομία, αλλά και κατάχρηση εξουσίας από τις δυνάμεις καταστολής, ειδικά σε βάρος των γυναικών διαδηλωτριών.

Οι αρχές δηλώνουν ότι «θα μπορούσε να είναι ανθρωποκτονία». Η οικογένεια της Αλμπερτίνας, αλλά και το κίνημα Ni una menos ζήτησε την διερεύνηση της υπόθεσης.